त्यसो त राष्ट्रपति, उपराष्ट्रपति लगायतको विदेश र स्वदेश भ्रमणले पनि राज्यलाई निकै भार बढाएको छ । राष्ट्रपति विद्यादेवी भण्डारीको यूएई भ्रमणमा मात्र ७७ लाख ८२ हजार, प्रधानमन्त्री देउवा राष्ट्रसंघको महासभामा भाग लिन अमेरिका जाँदा ४ करोड ५५ लाख ४१ हजार ७ सय ५४, सूचना तथा सञ्चारमन्त्री मोहनबहादुर बस्नेतको अर्जेन्टिना र दक्षिण कोरिया भ्रमण खर्च १९ लाख ४९ हजार, तत्कालीन प्रधानन्यायाधीश सुशीला कार्की र न्यायाधीशहरूको विदेश भ्रमण खर्च १९ लाख ३४ हजार भएको तथ्याङ्कले देखाएको छ ।
